Porkkana

Porkkana (Daucus carota) on juureksena viljelty sarjakukkaiskasvi. Sen paksuuntunut pääjuuri on väriltään tavallisesti oranssi, ja siinä on puunkuorta muistuttava ohut kuori. Juuri sisältää runsaasti A-vitamiinin esiastetta beta-karoteenia, joka antaa sille oranssin värin. Porkkana on perunan jälkeen Suomen suosituin juures; sitä syödään jopa yhdeksän kiloa henkeä kohden vuodessa.

Viljelykseen porkkana otettiin ensimmäiseksi Keski-Aasiassa, mahdollisesti Afganistanissa. Euroopassa sitä on viljelty viimeistään 1100-luvulta lähtien. Useimmat nykyisin viljellyt lajikkeet polveutuvat Hollannissa 1700-luvulla viljellyistä porkkanoista.

Porkkanan villimuoto kasvaa kaikkialla Keski-Euroopassa ja laajalti Aasiassa yleisenä muun muassa laitumilla ja tienvarsilla. Sen juuri on yleensä puiseva ja syötäväksi kelpaamaton, paitsi satunnaisesti esiintyvillä mutanttiyksilöillä, joista viljellyt lajikkeet onkin jalostettu. Suomessa villiporkkana on harvinainen, koska se ei yleensä selviä talven yli voidakseen toisena vuotenaan tuottaa siemeniä. Sen ensimmäisen vuoden taimia saattaa kuitenkin kesäisin kasvaa esimerkiksi satama-alueilla, joihin sen siemeniä helposti kulkeutuu ulkomailta.

Ulkonäkö ja koko
Porkkana on kaksivuotinen kasvi, jonka varsi kasvaa 30–80 senttimetriä korkeaksi. Alalajeista ruokaporkkanan pääjuuri on mehevä ja väriltään useimmin oranssi. Villinä kasvavien porkkanoiden juuri on ohut ja valkoinen. Kukintona on pienikukkainen sarjakukinto. Porkkanan hedelmä on 2–4 millimetriä pitkä piikkinen tai koukkukarvainen lohkohedelmä.

Ravintona
Porkkana on maan sisällä kasvava juures, ja sitä voidaan syödä raakana. Porkkanan juurenkärjet ovat hyvin pienet, ja ne poistetaan kuorittaessa. Tavallisesti porkkanaa käytetään salaatteihin, liharuokiin ja keittoihin. Raakana porkkanan rakenne on kova ja rapea, maultaan parhaassa tapauksessa makeahko. Ennen syöntiä raaka porkkana pestään huolellisesti ja yleensä kuoritaan. Keitettäessä porkkanan rakenne muuttuu pehmeäksi. Porkkanan nuoria lehtiä voidaan käyttää ruoanvalmistuksessa.

Alun perin viljeltiin porkkanaa, joka oli purppuranpunainen, keltainen tai valkoinen. Kuumilla alueilla keltaista ja punaista porkkanaa viljellään edelleen. Viileillä alueilla oranssiporkkana on yleisin. Suomessakin voidaan viljellä violettia, keltaista ja valkoista porkkanaa. Oranssiporkkana jalostettiin 1700-luvulla Hollannissa. Useimpien juureskasvien tavoin porkkana on kaksivuotinen kasvi. Ensimmäisenä vuotena, itämisen jälkeen porkkanalle kehittyy syvälle ulottuva pääjuuri. Sen jälkeen alkaa paksuuskasvu, joka jatkuu koko kasvukauden. Porkkanan syötävä juuri on mukula, jossa on lieriömäinen puuosa ja sen ympärillä jälsi ja kuori. Siihen kertyy paljon vararavintoaineita. Jos porkkana jätetään maahan yli talven, se käyttää toisena vuotena nämä vararavintoaineet korkean varren, kukkien ja lopulta siementen kasvattamiseen. Siihen muodostuu samantapainen sarjakukinto kuin muillakin sarjakukkaiskasveilla, esimerkiksi koiranputkella. Mutta samalla juuri menettää kaikki siihen varastoituneet aineet. Sen vuoksi porkkanat nostetaan maasta jo ensimmäisen vuoden syksyllä, paitsi jos niitä kasvatetaan siementen tuottamiseksi.

Aikaisemmin porkkanaa on käytetty myös väriaineena. Sen lisäksi porkkanaa on käytetty lääkekasvina, sillä se sisältää A-vitamiinia ja seleeniä.

Terveysvaikutukset
Porkkanan väitetään lisäävän vastustus- ja näkökykyä, ehkäisevän mahahaavaa ja syöpiä ja lievittävän tulehduksia, ripulia, huonoa ihoa, ummetusta, unettomuutta, korkeaa verenpainetta ja paksusuolen tulehdusta.

Porkkanan tuholaisia

 * Porkkanakärpänen (Psila rosae)
 * Porkkanakemppi (Trioza apicalis)

Lähteet

 * Maa- ja elintarviketalouden tutkimuskeskus: Porkkanan tuholaisia

Aiheesta enemmän

 * Fineli:Porkkanan ravintoarvot
 * Luontoportti: Porkkana (Daucus carota)
 * Puutarha.net: Porkkana (Daucus carota subsp. sativus)
 * United States Department of Agriculture (USDA): Daucus carota
 * Flora of China: Daucus carota

Wortel (groente) ካሮት Daucus carota Moru جزر شائع Sanaória Yerkökü Wortel Lobak merah Âng-chhài-thâu Wortel Кишер Морква пасяўная गाजर Gelbe Ruam Mrkva Морков Pastanaga Mrkev obecná Moronen Gulerod Karotte ކެރެޓް Chąąshtʼezhiitsoh Porgand Καρότο Carrot Daucus carota Karoto Azenario fa:هویج Carotte Carradje Taloti Cenoria 당근 Գազար गाजर hsb:Zahrodna morchej Mrkva Umnqathe Gulrót Daucus carota גזר ಗಜ್ಜರಿ სტაფილო Сәбіз Ikaroti Ikaroti Karòt Gêzer Safanórya lbe:Къур Daucus carota Burkāns Valgomoji morka Caròttoa Moeër (greunte) Sárgarépa Морков गाजर koi:Гӧрдкушман mdf:Пурьхкя Caxtillān camohtli Wortel (groente) गाजर ニンジン Pastenaca frr:Wochel Gulrot Gulrot Pastenaga pfl:Gellerieb pnb:گاجر pcd:Càrote Marchew uprawna Cenoura kaa:Geshir Morcov Sanurya Морковь посевная गृञ्जनकम् Fostinaja Karrota Daucus carota කැරට් (අල වර්ගය) Carrot Mrkva obyčajná Navadno korenje ckb:گێزەر Шаргарепа Mrkva Morot Karot மஞ்சள் முள்ளங்கி కారెట్ แครอท Cà rốt ካሮቲ Зардак Anonévee'tose (énano'émâhtáme) Havuç Морква گاجر سەۋزە Karote 紅蘿蔔 胡萝卜